Diari Oficial de la Generalitat Valenciana


Sumari del DOGV 9557, del 20-03-2023 (2023/2485)

RESOLUCIÓ de 2 de març de 2023, de la consellera d'Innovació, Universitats, Ciència i Societat Digital, de nomenament de director de programes per a la gestió de fons europeus, per renúncia de la persona seleccionada.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9557

Data del DOGV
:   20-03-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/2485


Data del document
:   02-03-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * funcionari

RESOLUCIÓ de 2 de març de 2023, de la consellera d'Innovació, Universitats, Ciència i Societat Digital, de nomenament de director de programes per a la gestió de fons europeus, per renúncia de la persona seleccionada. [2023/2485]  
Amb data 15 de juliol de 2022, es va publicar en el Diari Oficial de la Generalitat Valenciana (DOGV) núm. 9384 la Resolució d'11 de juliol de 2022, de la consellera d'Innovació, Universitats, Ciència i Societat Digital, per la qual s'estableixen les bases de la convocatòria d'un lloc de treball de director o directora de programes per a la gestió de fons europeus.  
Mitjançant la Resolució de 31 de gener de 2023, de la consellera d'Innovació, Universitats, Ciència i Societat Digital, es va adjudicar el lloc de treball de direcció de programes per a la gestió de fons europeus d'aquesta conselleria a Manuel Regañá Valero (DOGV 13.02.2023).  
  
Amb data 16.02.2023, Regañá Valero ha renunciat expressament a la formalització del contracte. Per tant, de conformitat amb les bases novena, apartat segon, i huitena de la convocatòria del lloc, l'òrgan de selecció ha procedit a presentar a la consellera una nova proposta d'adjudicació de la plaça a la següent persona candidata finalista més qualificada. El candidat proposat, Pablo Antonio Coret Francés, ha acreditat formació i coneixements adquirits en l'àmbit de la gestió de fons europeus, fruit de la seua experiència de més de deu anys en l'àmbit de la investigació finançada a través d'aquests fons en diferents institucions públiques.  
Per això, en virtut de les competències establides en l'article 28.3 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19 en matèria de recursos humans, resolc:  
  
Primer  
Nomenar Pablo Antonio Coret Francés en el lloc de director de programes per a la gestió de fons europeus en la Conselleria d'Innovació, Universitats, Ciència i Societat Digital.  
  
Segon  
En el termini màxim de deu dies hàbils comptats des de l'endemà de la publicació de la present resolució, el designat haurà de presentar els documents assenyalats en la base novena de la convocatòria.  
  
  
Tercer  
D'acord amb la base huitena de la convocatòria, aquesta resolució es publicarà en el Diari Oficial de la Generalitat Valenciana i en la seu de la Generalitat,  
https://www.gva.es/es/inicio/procedimientos'id\_proc=22705&&version=amp.  
  
  
Contra la present resolució, que esgota la via administrativa, de conformitat amb els articles 114.1, apartats c) i d), 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, es podrà interposar, en el termini de dos mesos comptats des de l'endemà de la publicació, recurs contenciós administratiu davant del Jutjat Contenciós Administratiu d'Alacant, o del jutjat del contenciós administratiu en la circumscripció del qual tinga la persona demandant el domicili. Potestativament, també podrà interposar-se recurs de reposició davant del mateix òrgan que va dictar l'acte, en el termini d'un mes comptat des de l'endemà de la publicació, d'acord amb el que es preveu en els esmentats articles 123 i 124 de la Llei 39/2015. I això, sense perjudici que es puga interposar qualsevol altre recurs que s'estime procedent.  
  
Alacant, 2 de març de 2023.- La consellera d'Innovació, Universitats, Ciència i Societat Digital: Josefina Bueno Alonso.